Diari Oficial de la Generalitat Valenciana


Sumari del DOGV 1636, del 04-10-1991 (1991/822766)

ORDRE de 23 de setembre de 1991, del Conseller d'Economia i Hisenda, per la qual es delega en el Director General de Tributs i Patrimoni la facultat de disposar que els caps del Servei d'Inspecció i Valoració realitzen actes de comprovació i investigació i l'òrgan que haja de dictar en aquests casos els actes de liquidació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/09/23/(1)/dof/vci/html**

### Dades del document

Número de DOGV
:   1636

Data del DOGV
:   04-10-1991

Secció del DOGV
:   DISPOSICIONS GENERALS

Número del document
:   1991/822766


Data del document
:   23-09-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 23 de setembre de 1991, del Conseller d'Economia i Hisenda, per la qual delega el Director General de Tributs i Patrimoni per a la facultat de disposar que els caps del Servei d'Inspecció i Valoració realitzen actes de comprovació i investigació i l'òrgan que haja de dictar en aquests casos els actes de liquidació.  
El Reglament d'Inspecció dels Tributs, aprovat pel Reial Decret 939/1986, de 25 d'abril, les prescripcions del qual s?estenen fins i tot als tributs cedits a les comunitats autònomes per expressa indicació de la Llei 30/1983, de 28 de desembre, desplega la facultat - ja recollida en l'article 140 de la Llei General Tributària arran de l?última modificació- que la Inspecció dels Tributs ha de practicar les liquidacions tributàries resultants de la seua actuació.  
Els caps del Servei d'Inspecció i Valoració facultats per a dictar els actes de liquidació a què abans s'al·ludia, poden realitzar, en determinats casos i per necessitat del servei, directament actuacions inspectores mitjançant habilitació del Ministeri d'Economia i Hisenda.  
Tanmateix, en aquests casos, les facultats de liquidació que pertocassen han de quedar enervades per incompatibilitat d'ambdues funcions, la qual cosa exigeix un altre o uns altres òrgans idonis per a suplir aquesta manca. Per raó de les seus competències i objectius assignats és la Direcció General de Tributs i Patrimoni el centre directiu adequat per a comprovar en concret les necessitats de personal i efectuar expressament les designacions indicades.  
Per tot això  
ORDENE:  
Article únic  
La delegació del Director General de Tributs i Patrimoni per a la facultat de disposar la realització directa d'actuacions de comprovació i investigació pels caps del Servei d'Inspecció i Valoració i que es determine en aquests casos l?òrgan que haja de dictar els actes de liquidació que, si escau, corresponguen.  
DISPOSICIO FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 23 de setembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI